قالت أسماء زوجة الصحفي توفيق بوعشرين، مؤسس يومية “أخبار اليوم”، في تصريح لـ”كود”، أن زوجها توفيق توحش ولدو رضا وتوحش الافتتاحيات ديالو وتبادل التحليلات السياسية والإجتماعية حول واقع بلاده مع الضمائر الحية”. وبخصوص كيفاش كيعيش توفيق هاد التجربة فالحبس. اعتبرت زوجته أسماء قائلة: “كيعيشها مثل جميع من يقبع في السجن مظلوما....،، تضييق،، عزلة،، حرمان ،،، ... لكن الحقيقة أن السجين قد يشعر في أحيان كثيرة أنه هو الحر وأن سجانه هو الأسير وهو المسجون!. وسيأتي اليوم الذي يسمى فيه الجلاد جلادا ،،، التاريخ يسجل”. “كود” رجعات سولات مرات توفيق على ايلى كان عندو فرصة يعاود شي أمور قبل من يوقع اللّي وقع اش غادي يعاود؟ فقالت “كان غادي يعاود على الشكاية اللي دارت بيه المملكة السعودية بسبب مقالاتو على ولي العهد محمد بن سلمان، ووزير في الحكومة الحالية هو من أخبر صديق توفيق بذلك”. وماشي غير هادشي. تُضيف زوجة الصحفي بوعشرين، في نفس التصريح ل”كود”: “كان غادي ينشر الرسالة من مجهول اللي توصل بها حسن طارق،، يخبرون فيها ان صديقه توفيق،،، أسبوع و غادي يقرقبو عليه، وطبعا تحذير جمال خاشقجي رحمه الله من انتقامية السلطات السعودية. وكان غادي يهدر على الإغراءات الكثيرة التي عرضت عليه كي لا يكتب عن أشخاص بعينها أو بالأحرى شخص”. 
أسماء زوجة بوعشرين لـ”كود”: ها كيفاش كيعيش تجربة الحبس وكان غادي يعاود كلشي على التحذيرات و التهديدات اللي وصلاتو”